શ્રી ત્રિભોવનભાઈ માલધારી શાખે મોયડાવ હતા શ્રી ત્રિભોવન(તરભોવન)મોયડાવ શ્રી ગુરૂદેવના મહાન ભક્ત હતા તેમના નામથી એ ગામનુ નામ તરભ પડ્યું. સંત સેવાના પ્રતાપે નામ અમર બન્યું છે. તેમના કુળદેવ શ્રી ચામુંડા માતા છે, વર્ષો પછી પણ હાલના સંજોગોમાં રબારી સમાજ કુળદેવી શ્રી ચામુંડા અને કુદેવતા(ઇષ્ટદેવતા) શ્રી વાળીનાથ ભગવાનને શ્રધ્ધાપૂર્વક માને છે. ભક્તરાજ શ્રી તરભોવન મોયડાવ શ્રી ચામુંડા માતના પરમ ભક્ત અને ચામુંડા માતા તેમના કુળદેવી હોવાથી તેમના દર્શાનાર્થે રાજસ્થાનમાં આવેલ સુંધામાતાના શરણે અવારનવાર જતાં, ઘણા સમય નિયમ રાખ્યા પછી જ્યારે શરીર વૃધ્ધાવસ્થાએ પહોંચ્યું ત્યારે,માતાજીને વિનંતિ કરી કે હે મા મે ઘણીવાર આપના દર્શન કર્યા છે. અને તે અર્થે અહીં સુધી આવ્યો પરંતુ હવે આપ મારી સાથે પધારો કારણ કે હુ આવી શકુ તેમ નથી, ત્યારે માતાજીએ પ્રસન્ન થઈને કહ્યું કે તમાર ગુરૂદેવ શ્રી જ્યાં તપ કરે છે ત્યાં મારો કાયમી વાસ છે. અને તે વાત તમાર ગુરૂદેવશ્રી જાણે છે. તેઓ સમર્થ યોગી પુરૂષ છે. ભક્તરાજ તેમના સ્થાને પધાર્યા અને પૂજ્ય ગુરૂદેવશ્રીના દર્શન કરવા ગયા, તે પહેલાં પરમ પૂ. વિરમગિરિજી મહારાજશ્રીને સમાધી અવસ્થામાં ભગવાનશ્રી વાળીનાથ શ્રી ચામુંડા માતા શ્રી ગણેશનાં દર્શન થયાં. મોયડાવ ભક્તે આવી પૂજ્ય બાપુને વાત કરી, બાપુશ્રીએ એ પુરાતન ભૂમિમાંથી મૂર્તિઓ બહાર કઢાવી અને સ્થાપના કરી આજે પણ આ સમાજ આ પવિત્ર સ્થાને આવી શ્રધ્ધાપૂર્વક-દર્શન માનતા વગેરે કરે છે. અને શ્રધ્ધા ભક્તિ અને નિષ્ઠાથી સેવા કરે છે. તેમજ આ સ્થાનને ગુરૂગાદી તરીકે પરંપરાથી માને છે.ગુરૂગાદી એટલે શિષ્ય અને ગુરૂદેવ(મહાપુરૂષ)નો આત્મિય સબંધી ભાવનાનુ આદર્શ સ્થાન, શિષ્ય સેવક ગણ પરમાત્માને સાકાર સ્વરૂપે શ્રી સદ્દગુરૂ તરીકે શ્રધ્ધાપૂર્વક માને, તેમની આજ્ઞા પરમાત્માની પવિત્ર વાણી સમજીને જીવનમાં ઉતારે, પોતાનુ શ્રેય શુભસ્થાન તેજ શ્રી ગુરૂગાદી(ગુરૂદ્રાર) આ સબંધ દ્રઢ થાય ત્યારે જીવ ઉતમ ગતિને પામે છે. અને આત્માનંદમાં સમૃધ્ધ બને. એક માલધારી છોકરો સમ્રાટનો પુત્ર બની જાય છે. આ વાતને જાણી એના સબંધે કરીને આપણો પ્રકૃતિ પુરૂષથી પરબેઠા છીએ. ભક્તરાજ શ્રી ત્રિભોવનભાઈ, રબારી પૂજ્ય શ્રી જીવરામગિરિજી સતી શ્રી નાથબાઈ સતી શ્રી માલબાઈ એમને પરમ વંદનીય સદ્દગુરૂશ્રીએ કેવા શ્રેષ્ઠ અનુભવો કરાવી વૃતિઓને આત્માનંદમાં મસ્ત અને દ્રઢ બનાવી શ્રધ્ધા અને ભક્તિના રંગે રંગાઈને ભવ્ય સ્થાનને ઉજવળ કિર્તિવાન બનાવવા પરવા કર્યા સિવાય રાત દિવસ સેવા અને ભક્તિમાં લાગ્યા રહ્યા, જ્યાં સ્વરૂપ અને સેવક વચ્ચે અરસપરસ આપોઆપ ભાવનુ નિરંતર દર્શન થાય તે પણ સબંધયોગની એક પુનિત ભુમિકા છે. તે શ્રી ગુરૂસેવક ઉપર હક કરે, પોતાનો માની અભિપ્રાય સમજાવે. તેના હિત માટે તેના દેહ ઉપર સંપૂએણ અધિકાર દાખવે. જેમ હાલમાં પરમ પૂજ્ય ગુરૂવર્ય મહંતશ્રી બળદેવગિરિજી બાપુશ્રી અને પરમ પૂજ્ય શ્રી ગોવિન્દગિરિજી મહારજશ્રી વચ્ચેનો જે સબંધ છે. આવા આત્મીય શ્રેષ્ઠ સબંધોવાળા મહાપુરૂષો હતા. એવા પરમ પૂ. વંદનીય શ્રી સંતોકગિરિજી મહારાજશ્રી તેમજ પરમ પૂ. શ્રી પ્રેમગિરિજી મહારાજશ્રીનું આત્મિય મીલન હોઈ પરમ પૂજ્ય ગુરૂદેવશ્રી ની સતત સેવાકાર્યમાં પ્રવૃત રહેતા. પરમ પૂજ્ય સદ્દગુરૂશ્રી ને ખબર હોય છે કે આ સેવક પ્રકૃતિ પુરૂષના સંબંધમાંથી છૂટવા અનને કેવો સાથ આપે છે. આવા સેવકો ઉપર એમની અખંડ અમી દ્રષ્ટિ છે જ. શ્રી વાળીનાથ ધામ પરમ પૂજ્ય ગુરૂદેવશ્રીની તપ ભક્તિથી દિવ્ય અને દર્શનીય બની રહ્યું છે.દર્શને આવનાર ભક્તોના મનોરથો પૂર્ણ થાય, અને આધ્યાત્મિક શાન્તિનો દિવ્ય અનુભવ થાય છે.તરભની બાજુનું ગામ વાલમ, આ ગામના ભૂલાભાઇ નામના દરજી શ્રી વાળીનાથ અને પૂજ્ય, ગુરૂદેવનાં દર્શન કરવા આવ્યા દરજી ભક્તના મનોરથો પરમ પૂજ્ય ગુરૂદેવશ્રી જાણી ગયા અને ભક્તને આશીર્વાદ આપ્યા, તે ભક્તને ત્યાં પુત્ર જન્મ્યો,તેનુ વાંઝીયા મેણું ટળી ગયું.પુત્રને લઇને ભક્ત પરિવાર દર્શનાર્થે આવ્યા, દર્શનાર્થે આવેલા ભક્તનો તરભ ગામે વસવાટ કરવા કહ્યું, ગુરૂદેવશ્રી આજ્ઞાને શિરોમાન્ય ગણી ભૂલાભાઇ દરજી પરિવાર સાથે તરભ ગામે આવીને વસવાટ કર્યો પૂજય ગુરૂદેવશ્રી બેસતા વર્ષના પવિત્ર દિવસે દરજી ભક્તોના ઘેર પધાર્યા અને આશીર્વાદ આપ્યા આમ ભક્તો ઉપર પૂજ્ય બાપુશ્રી ભક્તો સેવકો ઉપર અપાર કૃપા દતિ રાખતા, ભક્તો શ્રધ્ધા પૂર્વક મનની મુઝવણો દુર કરતા, આમ મુઝવણ એ પણ એક શ્રધ્ધામાં વધારો કરી પરમાત્મા તરફ ભાવના વધારનાર એક પરિબળ છે જ શ્રી વાળીનાથની જગ્યામાં દિન પ્રતિદિન સેવકો વધારેને વધારે દર્શનાર્થે આવે છે અને લ્ગ્ન્ન-પ્રસંગે નવીન મકાનના વાસ્તુ પ્રસંગે કે મરણ પ્રસંગે શ્રી વાળીનાથ મહાત્માઓની પધરામણી કરાવે છે. શુભ પ્રસંગમાં શ્રી નકળંકની પાટપૂજા થાય છે. અને મરણ પ્રસંગે માળ-પાટ થાય છે. આમશ્રી ન કળંકના પાટનો મહિમા વધ્યો છે. શ્રી નકળંગની પાટપૂજામાં જ્યોત પ્રગટાવી આખી રાત ભજન ગવાય છે. શાસ્ત્રોકત ભજનો થાય છે. સત્સંગ થાય છે. આમ જીવનમાં રબારી સમાજ સત્ંગ- ભજન-ભક્તિથી મુઝવણને દુર કરી આનણ્દમય શ્રધ્ધાપૂર્ણ જીવન ઇવે છે. તે ાઅપણે ચોક્કસ પૂર્ માનીએ કે મનની મુઝવણ એ ભગવાન તરફની એક શ્રેષ્ઠ તમ ભક્તિ ભાવનામાં દ્રઢ બની છે. કરૂણાનિધિ શ્રી વાળીનાથજીએ એવી એક ઉતમ તક આપી છે. એજ આપણી સારી સાધનાની એક શરૂઆત છે. ભગવાનની દયા અને મહાપુરૂષોના તપના પ્રભાવનો ખ્યાલ તો વર્તમાનમાં આવી રહ્યો છે. એ તો દર્શન માત્રના અનુભવ્થી જાણી શકાય છે. જ્યાં સ્થાનમાં ચાર ઇંટૉ જ પડી હોય ત્યાં મંદિરની ભવ્ય પ્રતીભા પ્રસ્થાપિત થાય અને લાખો ભક્તો દર્શનાર્થે આવતા હોય. અને પ્રસાદ તથા ઉપદેશના અમૃતનું પાન કરતા હોય, જ્યાં સાંસારી વ્યાધીઓમાંથી મુક્ત થવાના શુભ ધ્યેયથી હજારો દિન દુઃખીયાની ભીડ જામતી હોય એવા મા ઉમિયા અને કૃપાળુ શ્રી વાળીનાથજી ભગવાનના ધામ નિર્માણ થયા છે. તે પરમ પૂજ્ય મહંત બાપુશ્રી બળદેવગિરિજી તેમજ પરમ પૂજ્ય સ્વામીશ્રી ગોવિન્દગિરિજી મહારાજ સુધીના અનેક દિવ્ય આત્માઓએ રબારી સમાજ ઉપર અપાર કૃપા વરસાવી છે. અને આ સમાજના સેવા, આતિથ્યધર્મ,ૌદારતા, શુરવીરતા જેવા ઉતમ સંસ્કારોને ભલી પ્રકારે જાળવી રાખ્યા છે. મહાપુરૂષોના જીવનમાં દ્રષ્ટિ કરીએ તો લાગે છે કે એમને મા ભગવતી અને પરમ કૃપાળુથી વાળીનાથજી પ્રત્યે કેવો ભાવપૂર્ણ ઉતમ યોગ હશે?